જીગલી-ખજૂરના કોમેડી વીડિયોમાં ખજૂરનું પાત્ર ભજવતા નીતિન જાની આ સિરીઝનો ડિરેક્ટર અને લેખક પણ છે. એક સમયે આઈટી પ્રોફેશનલ તરીકે કામ કરતા નીતિન જાનીને બોલિવૂડમાં રસ હોવાથી આ ક્ષેત્રમાં સામાન્ય કામથી શરૂઆત કરી હતી. આઈટી ફિલ્ડમાં 70 હજાર પગાર છોડીને 2012માં ફિલ્મ ઈન્ડસ્ટ્રીઝમાં આવેલા નીતિન જાનીએ ક્રાઉડ મેનેજમેન્ટ, પ્રોડક્શન અને આઈટી ડીપાર્ટમેન્ટ જેવા અલગ-અલગ સ્ટેજમાં કામ કર્યાં બાદ ઘણી ફિલ્મોમાં આસિસટન્ટ ડિરેક્ટર તરીકે પણ ભૂમિકા ભજવી ચૂક્યો છે.